text:
образци.
 2.3. Начин на вземане на образци
 Образците светлини се избират произволно от еднородна партида произведени устройства. Еднородна партида означава съвкупност от светлини от един и същ тип, определена според производствените методи на производителя.
 Като правило оценката обхваща серийното производство от отделни производствени съоръжения. Производителят обаче може да групира заедно документите относно един и същи тип от няколко производствени съоръжения, при условие че в тях се работи по еднаква система за осигуряване на качеството и за управление на качеството.
 2.4. Измервани и регистрирани фотометрични и колориметрични характеристики
 Взетата за образец светлина се подлага на фотометрични измервания за минималните стойности в точките, изброени в приложение 3, и за изискваните координати на цветността.
 2.5. Критерии за приемливост
 Производителят е отговорен за извършването на статистическо проучване на резултатите от изпитването и за определяне, със съгласието на компетентния орган, на критериите, които обуславят приемливостта на неговите изделия, за да се отговори на изискванията, определени в точка 3.5.1 от настоящото правило с цел проверка на съответствието на изделията.
 Критериите за приемливост трябва да са такива, че при доверителна вероятност от 95 процента минималната вероятност да се премине проверка на произволно избрано отделно устройство в съответствие с приложение 5 да бъде 0,95.
 ПРИЛОЖЕНИЕ 5
 Минимални изисквания за вземане на образци от инспектор
 1. Общи разпоредби
 1.1.
 Изискванията за съответствие се считат за удовлетворени от механична и геометрична гледна точка, в съответствие с изискванията на настоящото правило, ако разликите не надвишават неизбежните производствени отклонения.
 1.2.
 По отношение на фотометричните показатели, съответствието на масово произвежданите светлини не се оспорва, ако при изпитването на посочените в точка 4.7 от настоящото правило фотометрични показатели на произволно избрана светлина:
 а)
 Нито една измерена стойност не се отклонява от стойностите, предписани в точка 1.2.1 от приложение 4.
 б)
 ако в случай на светлина, оборудвана със заменяем светлинен източник, резултатите от изпитването, описано по-горе, не отговарят на изискванията, изпитванията на светлините се повтарят, като се използва друг стандартен светлинен източник.
 1.3.
 Светлини с очевидни дефекти се отхвърлят.
 1.4.
 Координатите на цветността трябва да бъдат спазени, когато се изпитват при условията на точка 4.7 от настоящото правило.
 2. Първо вземане на извадки
 Избират се произволно четири светлини Първата извадка, съставена от две светлини, се обозначава с А, а втората извадка, съставена от две светлини, се обозначава с В.
 2.1.
 Съответствието на масово произвежданите светлини не се оспорва, ако отклонението на който и да е екземпляр от двете извадки А и В (всичките четири светлини) не е по-голямо от 20 %.
 В случай, че отклонението и на двете светлини от извадка А е не повече от 0 %, измерването може да бъде прекратено.
 2.2.
 Съответствието на масово произвежданите светлини се оспорва, ако отклонението на поне един екземпляр от извадките А и В е по-голямо от 20 %.
 От производителя се изисква да приведе производството в съответствие с изискванията (привеждане в съответствие) и до два месеца след уведомлението се извършва повторно вземане на извадки съгласно точка 3. Извадките А и В се задържат от техническата служба до приключване на процеса на проверка на съответствие на производството.


text:
3. Първо повторно вземане на извадки
 След привеждането на производството в съответствие на случаен принцип се избира извадка от четири светлини. Първата извадка, съставена от две светлини, се обозначава с C, а втората извадка, съставена от две светлини, се обозначава с D.
 3.1.
 Съответствието на масово произвежданите светлини не се оспорва, ако отклонението на който и да е екземпляр от двeте извадки C и D (всичките четири светлини) не е по-голямо от 20 %.
 В случай че отклонението и на двете светлини на извадка С е не повече от 0 %, измерването може да бъде прекратено.
 3.2.
 Съответствието на масово произвежданите светлини се оспорва, ако отклонението на поне един екземпляр от извадките C и D е:
 3.2.1.
 по-голямо 20 %, но отклонението на всички екземпляри от извадките е не по-голямо от 30 %.
 Производителят бива повторно приканен да приведе производството си в съответствие с изискванията (привеждане в съответствие).
 Второ повторно вземане на извадки съгласно точка 4 се извършва в рамките на два месеца след уведомлението. Извадките C и D се задържат от техническата служба до приключване на процеса на проверка на съответствие на производството.
 3.2.2.
 Един екземпляр от извадките C или D показва отклонение, по-голямо от 30 %. В този случай одобрението се оттегля и се прилага точка 5.
 4. Второ повторно вземане на извадки
 След привеждането на производството в съответствие на случаен принцип се избира извадка от четири светлини. Първата извадка, съставена от две светлини, се обозначава с E, а втората извадка, съставена от две светлини, се обозначава с F.
 4.1.
 Съответствието на масово произвежданите светлини не се оспорва, ако отклонението на който и да е екземпляр от извадките E и F (всичките четири светлини) не е по-голямo от 20 %. В случай че отклонението и на двете светлини на извадка E е не повече от 0 %, измерването може да бъде прекратено.
 4.2.
 Съответствието на масово произвежданите светлини се оспорва, ако отклонението на поне един екземпляр от извадките E или F е по-голямо от 20 %. В този случай одобрението се отнема и се прилага точка 5.
 5. Отнето одобрение
 Както се изисква в точки 4.1 и 4.2, одобрението се отнема в съответствие с точка 3.6 от настоящото правило.
 ПРИЛОЖЕНИЕ 6
 Изпитване за топлоустойчивост на задни светлини за мъгла и дневни светлини
 1.
 Светлината трябва да се подложи на непрекъснато действие в продължение на един час след период на нагряване от двадесет минути. Околната температура следва да бъде 23 °С ± 5 °С. Използваният светлинен източник трябва да бъде от категория, посочена за светлината, и към него трябва да се подаде ток при такова напрежение, че да се постигне зададената средна мощност при съответното изпитвателно напрежение. За светлините обаче, оборудвани с незаменяеми светлинни източници (светлинни източници с нажежаеми спирали и др.), изпитването трябва да се проведе със светлинните източници, намиращи се в светлината, в съответствие с точка 5.4.1 от настоящото правило.
 2.
 Когато е посочена само максималната мощност, изпитването следва да се осъществи при регулиране на напрежението, така че да се получи 90 % от посочената мощност. Посочената

type: contracts

jurisdiction: EU


text:
стойност на средната или максималната мощност, спомената по-горе, във всички случаи следва да е получена при такава стойност на напрежението в диапазона 6 V, 12 V или 24 V, при което тя достига най-висока стойност; при светлини, оборудвани с незаменяеми светлинни източници се прилагат условията на изпитване, определени в точка 5.9.1 от настоящото правило.
 2.1.
 В случай на светлинни източници, които работят с електронна пусково- регулираща апаратура за получаването на регулируем интензитет, изпитването трябва да се проведе при условията, съответстващи на минимум 90 процента от по-високия светлинен интензитет.
 3.
 След стабилизирането на светлината при околна температура не трябва да има видими изкривявания, деформации, пукнатини или промяна на цвета При съмнение интензитетът на светлината се измерва в съответствие с точка 5.8 от настоящото правило. При това измерване стойностите трябва да достигнат най-малко 90 % от стойностите, получени за същата светлина преди изпитването за топлоустойчивост.
 ПРИЛОЖЕНИЕ 7
 Оформление на маркировките за одобрение
 Следните маркировки за одобрение са дадени само като примери, като е приемливо и всяко друго оформление, направено в съответствие с точка 3.3 от настоящото правило.
 1. Маркировка за одобрение: светлина за светлинна сигнализация
 Фигура A7-I Пример за маркировка 1
 a = вж. точка 3.2.4 от настоящото правило
 Светлината, носеща показаната отляво маркировка за одобрение, е предна габаритна светлина (А), одобрена в Нидерландия (E4) с одобрение No 221 съгласно настоящото правило (148R)
 Номерът (00) в близост до означението „148R“ показва, че одобрението е издадено в съответствие с изискванията на настоящото правило, определени в неговата първоначалната серия от изменения. Хоризонталната стрелка показва посоката навън от превозното средство. Насочената надолу вертикална стрелка с начало хоризонтален сегмент, показва, че става дума за светлина с намалено разпределение на светлината (вертикално надолу и/или хоризонтално под равнината Н).
 Фигура A7-II Пример за маркировка No 2
 Светлината, носеща показаната отляво маркировка за одобрение, е комбинация от предна габаритна светлина (А) и предна светлина за мъгла (F3) с пластмасова леща (PL), одобрена във Франция (Е2) под номер на одобрение 3223 съгласно настоящото правило (148R) и правилото на ООН за устройствата за осветяване на пътя (149R).
 Номерът (00) в близост до означението „148R“ и след „149R“ показва, че одобрението е издадено в съответствие с изискванията на съответното правило, определени в неговата първоначална серия от изменения.
 2. Маркировка за групирани, комбинирани или взаимно вградени светлини
 Забележка:
 Вертикалните и хоризонталните линии показват схематично формата на светлината за светлинна сигнализация. Те не са част от маркировката за одобрение.
 Фигура A7-III Пример за маркировка No 3
 Тези примери на маркировка за одобрение представляват два възможни варианта на маркировка на светлина за светлинна сигнализация, когато две или повече светлини са част от една сглобка от групирани, комбинирани или взаимно вградени светлини.
 Те показват, че устройството е одобрено в Нидерландия (E4) под номер на одобрение 3333 и съдържа:
 а)
 Светлоотражател от клас 1А;
 б)
 заден пътепоказател с регулируем светлинен интензитет (категория 2b). Хоризонталната стрелка показва положението, в което устройството, което не може да бъде монтирано на всяка от страните на превозното средство произволно, трябва да бъде монтирано;
 в)
 задна габаритна светлина с регулируем светлинен интензитет (категория


text:
R2). Хоризонталната стрелка сочи страната, от която фотометричните спецификации са удовлетворени до ъгъл от 80° Н.
 г)
 задна светлина за мъгла с регулируем светлинен интензитет (категория F2).
 д)
 светлина за заден ход (AR):
 е)
 задна стопсветлина с регулируем светлинен интензитет (категория S2).
 всички тези светлини (функции) се одобряват в съответствие с първоначалната серия от изменения на това правило (148R), както е показано от номера (00), поставен след „149R“.
 3. Маркировка за одобрение на светлина, чиято леща е предназначена да бъде използвана в различни типове светлини.
 Фигура A7-IV
 Примерът по-горе съответства на маркировката за леща, предназначена да се използва с различни типове светлини за светлинна сигнализация. Маркировката за одобрение указва, че устройството е одобрено в Испания (E9) с одобрение No 1432 и може да обхваща всички изброени различни функции.
 Основният корпус на светлината носи единствената валидна маркировка за одобрение.
 4. Идентификационни кодове на модули на светлинен източник
 Фигура A7-V Маркировка на модул на светлинен източник
 Модулът на светлинен източник, носещ горепосочения идентификационен код, е одобрен заедно със светлина, одобрена в Италия (E3) с одобрение No 17325.


text:
 11.7.2019
 BG
 Официален вестник на Европейския съюз
 L 185/83
 РЕШЕНИЕ No 1/2019 НА КОМИТЕТА ПО СИП, СЪЗДАДЕН С ВРЕМЕННОТО СПОРАЗУМЕНИЕ ЗА ИКОНОМИЧЕСКО ПАРТНЬОРСТВО МЕЖДУ КОТ Д'ИВОАР, ОТ ЕДНА СТРАНА, И ЕВРОПЕЙСКАТА ОБЩНОСТ И НЕЙНИТЕ ДЪРЖАВИ ЧЛЕНКИ, ОТ ДРУГА СТРАНА
 от 11 април 2019 година
 относно присъединяването на Република Хърватия към Европейския съюз [2019/1186]
 КОМИТЕТЪТ ПО СИП,
 като взе предвид Временното споразумение за икономическо партньорство между Кот д'Ивоар, от една страна, и Европейската общност и нейните държави членки, от друга страна (наричано по-долу „споразумението“), подписано на 26 ноември 2008 г. в Абиджан, което се прилага временно от 3 септември 2016 г., и по-специално членове 76, 77 и 81 от него,
 като взе предвид Договора за присъединяване на Република Хърватия към Европейския съюз (наричан по-долу „Съюзът“) и Акта за присъединяване към споразумението, депозиран от Република Хърватия на 8 ноември 2017 г.,
 като има предвид, че:
 (1)
 Споразумението се прилага, от една страна, на териториите, на които се прилага Договорът за функционирането на Европейския съюз, и при условията, определени в посочения договор, и от друга страна, на територията на Кот д'Ивоар.
 (2)
 Съгласно член 77, параграф 3 от споразумението Комитетът СИП може да взема решения по измененията, които може да се окажат необходими вследствие на присъединяването на нови държави членки към Съюза,
 ПРИЕ НАСТОЯЩОТО РЕШЕНИЕ:
 Член 1
 Като страна по споразумението Република Хърватия приема и взема предвид по същия начин като останалите държави — членки на Съюза, текста на споразумението, както и на приложенията, протоколите и декларациите към него.
 Член 2
 Член 81 от споразумението се заменя със следното:
 „Член 81
 Автентични текстове
 Настоящото споразумение е съставено в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки и шведски език, като всички текстове са еднакво автентични.“
 Член 3
 Съюзът предоставя на Кот д'Ивоар текста на споразумението на хърватски език.
 Член 4
 1. Разпоредбите на споразумението се прилагат за стоките, изнесени от Кот д'Ивоар за Република Хърватия или от Република Хърватия за Кот д'Ивоар, за които са спазени правилата за произход, действащи на територията на страните по споразумението, и които на 3 септември 2016 г. са били в транзит или на временен склад, в митнически склад или в свободна зона в Кот д'Ивоар или в Република Хърватия.
 2. В случаите по параграф 1 се предоставя преференциално третиране, при условие че в срок от четири месеца, считано от датата на влизане в сила на настоящото решение, на митническите органи на държавата вносител бъде предоставено доказателство за произход, издадено впоследствие от митническите органи на държавата износител.
 Член 5
 Кот д'Ивоар се задължава да не предявява претенции и искания, нито да предприема други мерки за защита, да не изменя, нито да отменя отстъпки в съответствие с член ХХIV (6) и член ХХVIII от Общото споразумение за митата и търговията (ГАТТ) от 1994 г. или член ХХI от Общото споразумение за търговията с услуги (ГАТС) във връзка с присъединяването на Република Хърватия към Съюза.
 Член 6
 Настоящото решение влиза в


text:
 16.9.2010
 BG
 Официален вестник на Европейския съюз
 L 244/1
 РЕШЕНИЕ НА СЪВМЕСТНИЯ КОМИТЕТ НА ЕИП
 No 59/2010
 от 11 юни 2010 година
 за изменение на приложение I (Ветеринарни и фитосанитарни въпроси) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
 като има предвид, че:
 (1)
 Приложение I към Споразумението беше изменено с Решение на Съвместния комитет на ЕИП No 38/2010 от 30 април 2010 г (1).
 (2)
 Регламент (ЕО) No 399/2008 на Комисията от 5 май 2008 г. за изменение на приложение VIII към Регламент (ЕО) No 1774/2002 на Европейския парламент и на Съвета по отношение на изискванията към някои видове преработени храни за домашни любимци (2) следва да бъде включен в Споразумението.
 (3)
 Регламент (ЕО) No 437/2008 на Комисията от 21 май 2008 г. за изменение на приложения VII, X и XI към Регламент (ЕО) No 1774/2002 на Европейския парламент и на Съвета по отношение на изискванията за преработката на мляко и млечни продукти, определени като продукти от категория 3 (3), следва да бъде включен в Споразумението.
 (4)
 Регламент (ЕО) No 523/2008 на Комисията от 11 юни 2008 г. за изменение на приложения VIII, X и XI към Регламент (ЕО) No 1774/2002 на Европейския парламент и на Съвета по отношение на вноса на кръвни продукти за производството на технически продукти (4), следва да бъде включен в Споразумението.
 (5)
 Регламент (ЕО) No 777/2008 на Комисията от 4 август 2008 г. за изменение на приложения I, V и VII към Регламент (ЕО) No 1774/2002 на Европейския парламент и на Съвета за установяване на здравни правила относно странични животински продукти, непредназначени за консумация от човека (5), следва да бъде включен в Споразумението.
 (6)
 Решение 2008/48/ЕО на Комисията от 20 декември 2007 г. за изменение на Решение 2004/407/ЕО относно преходните санитарни и сертификационни правила по силата на Регламент (ЕО) No 1774/2002 на Европейския парламент и на Съвета по отношение на вноса от определени трети държави на желатин за фотографски цели (6) следва да бъде включено в Споразумението.
 (7)
 Настоящото решение се прилага спрямо Исландия с преходния период, определен в параграф 2 от уводната част на глава I от приложение I, за областите, в които Споразумението не се прилагаше за Исландия преди преразглеждането на тази глава с Решение на Съвместния комитет на ЕИП No 133/2007 от 26 октомври 2007 г. (7)
 (8)
 Настоящото решение не се прилага за Лихтенщайн,
 РЕШИ:
 Член 1
 Глава I от приложение I се изменя, както следва:
 1.
 В точка 9б (Регламент (ЕО) No 1774/2002 на Европейския парламент и на Съвета) от част 7.1 се добавят следните тирета:
 „—
 32008 R 0399: Регламент (ЕО) No 399/2008 на Комисията от 5 май 2008 г. (ОВ L 118, 6.5.2008 г., стр. 12),
 —
 32008 R 0437: Регламент (ЕО) No 437/2008 на Комисията от 21 май 2008 г. (ОВ L 132, 22.5.2008 г., стр. 7),
 —
 32008 R 0523: Регламент (ЕО) No 523/2008 на Комисията


text:
от 11 юни 2008 г. (ОВ L 153, 12.6.2008 г., стр. 23),
 —
 32008 R 0777: Регламент (ЕО) No 777/2008 на Комисията от 4 август 2008 г. (ОВ L 207, 5.8.2008 г., стр. 9).“
 2.
 В точка 42 (Решение 2004/407/ЕО на Комисията) от част 7.2 се добавя следното тире:
 „—
 32008 D 0048: Решение 2008/48/ЕО на Комисията от 20 декември 2007 г. (ОВ L 11, 15.1.2008 г., стр. 17).“
 Член 2
 Текстовете на регламенти (ЕО) No 399/2008, (ЕО) No 437/2008, (ЕО) No 523/2008 и (ЕО) No 777/2008 и на Решение 2008/48/ЕО на исландски и норвежки език, които следва да се публикуват в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 12 юни 2010 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (8).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 11 юни 2010 година.
 За Съвместния комитет на ЕИП
 Председател
 Alan SEATTER
 (1) ОВ L 181, 15.7.2010 г., стр. 1.
 (2) ОВ L 118, 6.5.2008 г., стр. 12.
 (3) ОВ L 132, 22.5.2008 г., стр. 7.
 (4) ОВ L 153, 12.6.2008 г., стр. 23.
 (5) ОВ L 207, 5.8.2008 г., стр. 9.
 (6) ОВ L 11, 15.1.2008 г., стр. 17.
 (7) ОВ L 100, 10.4.2008 г., стр. 27.
 (8) Без отбелязани конституционни изисквания.


text:
 Важна правна забележка
 |
 22004A1130(02)
 Официален вестник n° L 354 , 30/11/2004 стр. 0082 - 0084 Официален вестник n° L 153 , 07/06/2006 стр. 0183 - 0185
 20040708Споразумениемежду Европейския съюз и Украйна относно участието на Украйна в полицейската мисия на Европейския съюз в Бившата югославска република Македония (EUPOL "Proxima")ЕВРОПЕЙСКИЯТ СЪЮЗ,от една страна, иУКРАЙНА,от друга страна,наричани по-долу Страни по споразумението,КАТО ВЗЕХА ПРЕДВИД:- приемането от Съвета на Европейския съюз на 29 септември 2003 г. на Съвместно действие 2003/681/ОВППС относно полицейската мисия на Европейския съюз в бившата югославска република Македония (EUPOL "Proxima") [1], с което се заявява, че присъединяващите се страни са поканени, а трети страни могат да бъдат поканени да дадат своя принос към EUPOL "Proxima",- поканата към Украйна да участва в EUPOL "Proxima",- успешното приключване на процеса по набиране на сили и препоръката от Командващия мисията и Комитета по граждански аспекти на управлението на кризи Украйна да участва в EUPOL "Proxima",- решението на Комитета по политика и сигурност от 10 февруари 2004 г. да приеме приноса на Украйна към EUPOL "Proxima",- споразумението, сключено на 11 декември 2003 г., между ЕС и бившата югославска република Македония [2], включващо разпоредби за статуса на персонала на EUPOL "Proxima",СЕ СПОРАЗУМЯХА ЗА СЛЕДНОТО:Член 1Приложно поле1. Украйна се асоциира с разпоредбите на Съвместно действие 2003/681/ОВППС относно EUPOL "Proxima", прието от Съвета на Европейския съюз на 29 септември 2003 г., както и с всяко съвместно действие или решение, с което Съветът на Европейския съюз реши да разшири EUPOL "Proxima".2. Приносът на Украйна към EUPOL "Proxima" не засяга автономността за вземане на решения на Европейския съюз.Член 2Статут на персонала1. Статутът на персонала от Украйна, включен в EUPOL "Proxima", се ръководи от споразумението, сключено на 11 декември 2003 г., между ЕС и Бившата югославска република Македония относно статута и дейностите на EUPOL "Proxima" в Бившата югославска република Македония.2. Без да се засяга споразумението между ЕС и Бившата югославска република Македония относно статуса и дейностите на EUPOL "Proxima" в Бившата югославска република Македония, Украйна ще упражнява юрисдикция над своя персонал в EUPOL "Proxima".3. Украйна отговаря за всякакви искове, свързани с участието ѝ в EUPOL "Proxima", от и спрямо нейния персонал. Украйна отговаря за предприемането на всякакви действия спрямо своя персонал, по-специално съдебни или дисциплинарни.4. Украйна няма да предявява искове срещу някоя от държавите, участващи в EUPOL "Proxima", за увреждане, смърт на украински персонал, щети или загуба на притежавано от нея имущество и използвано от EUPOL "Proxima", ако това увреждане, смърт, щета или загуба:- е причинено от персонал на EUPOL "Proxima" по време на изпълнение на служебните си задължения във връзка с операцията, освен в случай на сериозна небрежност или умишлено увреждане,- или е възникнало от използването на имущество, принадлежащо на държави, участващи в EUPOL "Proxima", при условие че имуществото е използвано във връзка с операцията и с изключение на случаите на сериозна небрежност или умишлено увреждане от страна на персонала на EUPOL "Proxima", ползващ това имущество.5. Държавите-членки на Европейския съюз се задължават да направят декларация по отношение на освобождаването от искове за участието на Украйна в EUPOL "Proxima".Член 3Класифицирана информация1.


text: Украйна ще предприеме необходимите мерки, за да гарантира защитата на класифицирана информация на ЕС в съответствие с регламентите за сигурност на Съвета на Европейския съюз, съдържащи се в Решение 2001/264/ЕО на Съвета [3], и в съответствие с допълнителните разпореждания на компетентни органи, включително командващия мисията/полицейски комисар на EUPOL "Proxima".2. Ако ЕС и Украйна са сключили споразумение за процедурите на сигурност за обмен на класифицирана информация, разпоредбите на това споразумение се прилагат в контекста на EUPOL "Proxima".Член 4Персонал, участващ в EUPOL "Proxima"1. Украйна гарантира, че украинският персонал, включен в EUPOL "Proxima", ще изпълнява мисията в съответствие с:- разпоредбите на Съвместно действие 2003/681/ОВППС и последващи изменения, съгласно член 1, параграф 1 от настоящото споразумение,- плана за действие,- мерките за изпълнение.2. Украйна своевременно информира командващия мисията/полицейския комисар на EUPOL "Proxima" и Генералния секретариат на Съвета на Европейския съюз за всякакви промени в нейния принос към EUPOL "Proxima".3. Персоналът, включен в EUPOL "Proxima", минава медицински преглед, ваксинация и следва да получи медицинско свидетелство за служба от компетентен орган в Украйна. Персоналът, участващ в EUPOL "Proxima", следва да представи копие на медицинското свидетелство.4. Включените полицейски служители работят в националните си полицейски униформи. Барети и пагони се предоставят от EUPOL "Proxima".Член 5Команден ред1. Персоналът, определен от Украйна, изпълнява задълженията си и се води единствено от интересите на EUPOL "Proxima".2. Целият персонал остава под пълното командване на съответните национални власти.3. Националните власти следва да прехвърлят оперативния контрол на командващия мисията/полицейския комисар на EUPOL "Proxima", който ще упражнява контрол чрез йерархична структура на командване и контрол.4. Командващият мисията/Полицейският комисар на EUPOL "Proxima" ръководи EUPOL "Proxima" и поема ежедневното ѝ управление.5. Украйна има същите права и задължения по отношение на ежедневното управление на операцията като държавите-членки на Европейския съюз, участващи в операцията, съгласно член 9, параграф 4 от Съвместно действие 2003/681/ОВППС.6. Командващият мисията/Полицейският комисар на EUPOL "Proxima" отговаря за дисциплинарния контрол на оперативния персонал. При необходимост ще се предприемат дисциплинарни действия от съответната национална власт.7. Украйна посочва контактно лице, което да представя националния ѝ контингент в операцията. Контактните лица докладват на командващия мисията/полицейския комисар на EUPOL "Proxima" за национални въпроси и отговарят за дисциплината на контингента в ежедневните задължения.8. Решението за край на операцията се взема от Европейския съюз след консултация с Украйна, при условие че тази държава все още има принос към EUPOL "Proxima" по време на приключването на операцията.Член 6Финансови аспекти1. Украйна поема всички разходи, свързани с участието ѝ в операцията, освен разходите, финансирани от ЕС, описани в бюджета на операцията.2. Украйна обмисля възможността да предостави доброволни приноси.3. В случай на такива доброволни приноси, се подписва споразумения за практическото прехвърляне на средствата между командващия мисията) полицейския комисар на EUPOL "Proxima" и съответните украински административни служби относно приносите на Украйна към операционния бюджет на EUPOL "Proxima". Тези споразумения следва да включват следните точки:а) определената сума;б) условията за изплащане на финансовия принос;в) процедурата за одит.4. В случай на смърт, увреждане, загуба или щета на физически и юридически лица от Бившата югославска република Македония, при установена отговорност Украйна заплаща обезщетение според условията, предвидени в споразумението за статута на мисията съгласно


text: член 2, параграф 1 от споразумението.Член 7Неспазване на споразумениетоВ случай, че една от страните не спази своите задължения, постановени в предходните членове, другата страна има право да прекрати настоящото споразумение с едномесечно предупреждение.Член 8Разрешение на споровеВсякакви спорове, възникнали от тълкуването или прилагането на настоящото споразумение, следва да се разрешават с дипломатически средства между двете страни.Член 9Влизане в сила1. Настоящото споразумение влиза в сила на първия ден от първия месец след като страните са се уведомили взаимно за изпълнението на вътрешните процедури, необходими за тази цел.2. Настоящото споразумение се прилага временно от деня на подписването му.3. Всякакви изменения на настоящото споразумение могат да се правят само на базата на писмено взаимно съгласие на страните.4. Настоящото споразумение може да се прекрати от някоя от страните чрез писмена нотификация за прекратяване на другата страна. Прекратяването на споразумението влиза в сила шест месеца след получаването на нотификацията от другата страна.Съставено в Хага на 8 юли 2004 година на английски език в четири екземпляра.За Европейския съюз+++++ TIFF +++++За Украйна+++++ TIFF +++++[1] ОВ L 249, 1.10.2003 г., стр. 66.[2] ОВ L 16, 23.1.2004 г., стр. 65.[3] ОВ L 101, 11.4.2001 г., стр. 1.--------------------------------------------------


text:
 Важна правна забележка
 |
 22001D0001
 Официален вестник n° L 066 , 08/03/2001 стр. 0042 - 0043 специално чешко издание глава 11 том 06 стр. 3 - 4 специално испанско издание глава 11 том 06 стр. 3 - 4 специално унгарско издание глава 11 том 06 стр. 3 - 4 специално литвийско издание глава 11 том 06 стр. 3 - 4 LV.ES глава 11 том 06 стр. 3 - 4 MT.ES глава 11 том 06 стр. 3 - 4 PL.ES глава 11 том 06 стр. 3 - 4 SK.ES глава 11 том 06 стр. 3 - 4 специално словенско издание глава 11 том 06 стр. 3 - 4
 Решение на Съвместния комитет на ЕИПNo 1/2001от 31 януари 2001 годиназа изменение на приложение II (Технически правила, стандарти, изпитвания и сертифициране) към Споразумението за ЕИПСЪВМЕСТНИЯ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, оттук нататък наричано "Споразумението", и по-специално член 98 от него,като има предвид, че:(1) Приложение II към Споразумението беше изменено с Решение No 74/2000 на Съвместния комитет за ЕИП от 2 октомври 2000 г. [1].(2) Директива 1999/21/ЕО на Комисията от 25 март 1999 г. относно диетичните храни за специални медицински цели [2], следва да се включи в Споразумението,РЕШИ:Член 1След точка 54х (Решение 1999/217/ЕО на Комисията) в глава XII на приложение II към споразумението се добавя следната точка:"54ц. 399 L 0021: Директива 1999/21/ЕО на Комисията от 25 март 1999 г. относно диетичните храни за специални медицински цели, коригирана с ОВ L 2, 5.1.2000 г., стр. 79 (ОВ L 91, 7.4.1999 г., стр. 29)."Член 2Текстовете на Директива 1999/21/ЕО на Комисията на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, са автентични.Член 3Настоящото решение влиза в сила на 1 февруари 2001 г., при условие че всички нотификации до Съвместния комитет на ЕИП [***] в съответствие с член 103, параграф 1 от Споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 31 януари 2001 година.За Съвместния комитет на ЕИППредседателP. Westerlund[1] ОВ L 315, 14.12.2000, стр. 11.[2] ОВ L 91, 7.4.1999 г., стр. 29.; поправка: ОВ L 2, 5.1.2000г., стр. 79.[***] Не са посочени конституционни изисквания.--------------------------------------------------


text:
 16.11.2020
 BG
 Официален вестник на Европейския съюз
 L 383/3
 СПОРАЗУМЕНИЕ ПОД ФОРМАТА НА РАЗМЯНА НА ПИСМА МЕЖДУ ЕВРОПЕЙСКИЯ СЪЮЗ И ИСЛЯМСКА РЕПУБЛИКА МАВРИТАНИЯ ОТНОСНО УДЪЛЖАВАНЕТО НА ИЗТИЧАЩИЯ НА 15 НОЕМВРИ 2020 Г. СРОК НА ДЕЙСТВИЕ НА ПРОТОКОЛА ЗА ОПРЕДЕЛЯНЕ НА ВЪЗМОЖНОСТИТЕ ЗА РИБОЛОВ И НА ФИНАНСОВОТО УЧАСТИЕ, ПРЕДВИДЕНИ В СПОРАЗУМЕНИЕТО ЗА ПАРТНЬОРСТВО В ОБЛАСТТА НА РИБАРСТВОТО МЕЖДУ ЕВРОПЕЙСКАТА ОБЩНОСТ И ИСЛЯМСКА РЕПУБЛИКА МАВРИТАНИЯ
 A. Писмо от Европейския съюз
 Уважаеми господа,
 Имам честта да потвърдя, че постигнахме съгласие по следните временни договорености, за да осигурим повторно удължаване на срока на действащия протокол (16 ноември 2015 г. — 15 ноември 2019 г., вече удължен до 15 ноември 2020 г. (1)), наричан по-долу „протоколът“, за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Ислямска република Мавритания, в изчакване на приключването на преговорите за подновяването на споразумението за партньорство и на протокола.
 В този контекст Европейският съюз и Ислямска република Мавритания се договориха за следното:
 1)
 Считано от 16 ноември 2020 г. или от друга, по-късна дата от подписването на настоящата размяна на писма, съществуващият през последната година от прилагането на протокола риболовен режим се удължава при същите условия за максимален период от една година.
 2)
 Финансовото участие на Съюза за достъпа на неговите кораби до водите на Мавритания в рамките на удължаването на срока се равнява на годишната сума по член 2 от протокола, изменен от съвместния комитет на 15 и 16 ноември 2016 г. (2) Средствата ще бъдат преведени с един транш до три месеца от датата на временното прилагане на настоящото споразумение под формата на размяна на писма.
 3)
 Сумата на секторната подкрепа по настоящото споразумение за удължаване на срока възлиза на 4,125 милиона евро. Съвместният комитет, предвиден в член 10 от споразумението за партньорство в областта на рибарството, одобрява програмното планиране във връзка с тази сума съгласно разпоредбите на член 3, параграф 1 от протокола в срок до два месеца от датата на прилагане на настоящото споразумение под формата на размяна на писма. Условията по член 3 от протокола, свързани с изпълнението на секторната подкрепа и с плащанията по нея, се прилагат mutatis mutandis.
 4)
 В случай че бъде договорено подписването на подновеното споразумение за партньорство и на протокола към него и те влязат в сила преди изтичането на максималния период от една година, определен в точка 1, плащанията на финансовото участие по точки 2 и 3 ще бъдат намалени pro rata temporis. Съответната сума, която е вече платена, ще бъде приспадната от първата вноска от финансовото участие, дължимо по силата на новия протокол.
 5)
 По време на прилагането на настоящото споразумение за удължаване на срока се издават разрешения за риболов в рамките на ограниченията, определени в протокола, срещу заплащането на такси или авансови плащания, които отговарят на посочените в допълнение 1 от приложение 1 към протокола.
 6)
 Настоящото споразумение под формата на размяна на писма се прилага временно, считано от 16 ноември 2020 г. или от по-късна дата от подписването му, до неговото влизане


text:
в сила. То влиза в сила на датата, на която страните се уведомят взаимно за приключването на необходимите за целта процедури.
 Моля да потвърдите получаването на настоящото писмо и да изразите съгласието си по неговото съдържание.
 Моля, приемете, уважаеми господа, моите най-дълбоки почитания.
 От името на Европейския съюз
 Б. Писмо от Ислямска република Мавритания
 Уважаеми господа,
 Имам честта да потвърдя получаването на Вашето писмо от днешна дата със следното съдържание:
 „Уважаеми господа,
 Имам честта да потвърдя, че постигнахме съгласие по следните временни договорености, за да осигурим повторно удължаване на срока на действащия протокол (16 ноември 2015 г. — 15 ноември 2019 г., вече удължен до 15 ноември 2020 г. (3)), наричан по-долу „протоколът“, за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Ислямска република Мавритания, в изчакване на приключването на преговорите за подновяването на споразумението за партньорство и на протокола.
 В този контекст Европейският съюз и Ислямска република Мавритания се договориха за следното:
 1)
 Считано от 16 ноември 2020 г. или от друга, по-късна дата от подписването на настоящата размяна на писма, съществуващият през последната година от прилагането на протокола риболовен режим се удължава при същите условия за максимален период от една година.
 2)
 Финансовото участие на Съюза за достъпа на неговите кораби до водите на Мавритания в рамките на удължаването на срока се равнява на годишната сума по член 2 от протокола, изменен от съвместния комитет на 15 и 16 ноември 2016 г. (4) Средствата ще бъдат преведени с един транш до три месеца от датата на временното прилагане на настоящото споразумение под формата на размяна на писма.
 3)
 Сумата на секторната подкрепа по настоящото споразумение за удължаване на срока възлиза на 4,125 милиона евро. Съвместният комитет, предвиден в член 10 от споразумението за партньорство в областта на рибарството, одобрява програмното планиране във връзка с тази сума съгласно разпоредбите на член 3, параграф 1 от протокола в срок до два месеца от датата на прилагане на настоящото споразумение под формата на размяна на писма. Условията по член 3 от протокола, свързани с изпълнението на секторната подкрепа и с плащанията по нея, се прилагат mutatis mutandis.
 4)
 В случай че бъде договорено подписването на подновеното споразумение за партньорство и на протокола към него и те влязат в сила преди изтичането на максималния период от една година, определен в точка 1, плащанията на финансовото участие по точки 2 и 3 ще бъдат намалени pro rata temporis. Съответната сума, която е вече платена, ще бъде приспадната от първата вноска от финансовото участие, дължимо по силата на новия протокол.
 5)
 По време на прилагането на настоящото споразумение за удължаване на срока се издават разрешения за риболов в рамките на ограниченията, определени в протокола, срещу заплащането на такси или авансови плащания, които отговарят на посочените в допълнение 1 от приложение 1 към протокола.
 6)
 Настоящото споразумение под формата на размяна на писма се прилага временно, считано от 16 ноември 2020 г. или от по-късна дата от подписването му, до неговото


text:
влизане в сила. То влиза в сила на датата, на която страните се уведомят взаимно за приключването на необходимите за целта процедури.“.
 Потвърждавам, че съдържанието на Вашето писмо е приемливо за моето правителство.
 Вашето писмо и настоящото писмо представляват споразумение в съответствие с Вашето предложение.
 Моля, приемете, уважаеми господа, моите най-дълбоки почитания.
 За правителството на Ислямска република Мавритания
 (1) Решение (ЕС) 2019/1918 на съвета от 8 ноември 2019 г., (ОВ ЕС L 297I, 18.11.2019 г., стр. 1).
 (2) Решение за изпълнение (ЕС) 2017/451 на Комисията от 14 март 2017 г. (ОВ ЕС L 69, 15.3.2017 г., стр. 34).
 (3) Решение (ЕС) 2019/1918 на Съвета от 8 ноември 2019 г., (ОВ ЕС L 297I, 18.11.2019 г., стр. 1).
 (4) Решение за изпълнение (ЕС) 2017/451 на Комисията от 14 март 2017 г. (ОВ ЕС L 69, 15.3.2017 г., стр. 34).


text:
 3.12.2013
 BG
 Официален вестник на Европейския съюз
 L 322/2
 ПРОТОКОЛ
 към Споразумението за сътрудничество и митнически съюз между Европейската общност и нейните държави членки, от една страна, и Република Сан Марино, от друга страна, във връзка с участието на Република Хърватия като страна по споразумението вследствие на присъединяването ѝ към Европейския съюз
 КРАЛСТВО БЕЛГИЯ,
 РЕПУБЛИКА БЪЛГАРИЯ,
 ЧЕШКАТА РЕПУБЛИКА,
 КРАЛСТВО ДАНИЯ,
 ФЕДЕРАЛНА РЕПУБЛИКА ГЕРМАНИЯ,
 РЕПУБЛИКА ЕСТОНИЯ,
 ИРЛАНДИЯ,
 РЕПУБЛИКА ГЪРЦИЯ,
 КРАЛСТВО ИСПАНИЯ,
 ФРЕНСКАТА РЕПУБЛИКА,
 РЕПУБЛИКА ХЪРВАТИЯ,
 ИТАЛИАНСКАТА РЕПУБЛИКА,
 РЕПУБЛИКА ХЪРВАТИЯ,
 РЕПУБЛИКА КИПЪР,
 РЕПУБЛИКА ЛАТВИЯ,
 РЕПУБЛИКА ЛИТВА,
 ВЕЛИКОТО ХЕРЦОГСТВО ЛЮКСЕМБУРГ,
 УНГАРИЯ,
 МАЛТА,
 КРАЛСТВО НИДЕРЛАНДИЯ,
 РЕПУБЛИКА АВСТРИЯ,
 РЕПУБЛИКА ПОЛША,
 ПОРТУГАЛСКАТА РЕПУБЛИКА,
 РУМЪНИЯ,
 РЕПУБЛИКА СЛОВЕНИЯ,
 СЛОВАШКАТА РЕПУБЛИКА,
 РЕПУБЛИКА ФИНЛАНДИЯ, КРАЛСТВО ШВЕЦИЯ И
 ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,
 наричани по-нататък „държавите членки“,
 и
 ЕВРОПЕЙСКИЯТ СЪЮЗ,
 от една страна,
 и
 РЕПУБЛИКА САН МАРИНО,
 от друга страна,
 като взеха предвид Споразумението за сътрудничество и митнически съюз между Европейската общност и нейните държави членки, от една страна, и Република Сан Марино, от друга страна, от 16 декември 1991 г. („Споразумението“), което влезе в сила на 1 април 2002 г.,
 като взеха предвид присъединяването на Република Хърватия към Европейския съюз на 1 юли 2013 г.,
 като имат предвид, че Република Хърватия трябва да стане договаряща страна по Споразумението,
 СЕ СПОРАЗУМЯХА ЗА СЛЕДНОТО:
 Член 1
 С настоящото Република Хърватия става договаряща страна по Споразумението.
 Член 2
 Настоящият протокол е неразделна част от Споразумението.
 Член 3
 1. Настоящият протокол се одобрява от страните по Споразумението в съответствие с техните процедури.
 2. Страните се уведомяват взаимно за приключването на тези процедури. Инструментите за одобрение се депозират в Генералния секретариат на Съвета на Европейския съюз.
 Член 4
 Настоящият протокол влиза в сила на първия ден от първия месец след датата на депозиране на последния инструмент за одобрение.
 Член 5
 Настоящият протокол се прилага временно от 1 юли 2013 г.
 Член 6
 Текстът на Споразумението и на декларациите, приложени към него, са изготвени на хърватски език. (1). Те са еднакво автентични с текстовете на другите езици, на които са изготвени Споразумението и декларациите, приложени към него.
 Член 7
 Настоящият протокол е изготвен в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки и шведски език, като текстовете на всички езици са еднакво автентични.
 Съставено в Брюксел на двадесет и девети октомври две хиляди и тринадесета година.
 Hecho en Bruselas, el veintinueve de octubre de dos mil trece.
 V Bruselu dne dvacátého devátého října dva tisíce třináct.
 Udfærdiget i Bruxelles den niogtyvende oktober to tusind og tretten.
 Geschehen zu Brüssel am neunundzwanzigsten Oktober zweitausenddreizehn.
 Kahe tuhande kolmeteistkümnenda aasta oktoobrikuu kahekümne üheksandal päeval Brüsselis.
 Έγινε στις Βρυξέλλες, στις είκοσι εννέα Οκτωβρίου δύο χιλιάδες δεκατρία.
 Done at Brussels on the twenty-ninth day of October in the year two thousand and thirteen.
 Fait à Bruxelles, le vingt-neuf octobre deux mille treize.
 Sastavljeno u Bruxellesu dvadeset devetog listopada dvije tisuće trinaeste.
 Fatto a Bruxelles, addì ventinove ottobre duemilatredici.
 Briselē, divi tūkstoši trīspadsmitā gada divdesmit devītajā oktobrī.
 Priimta du tūkstančiai tryliktų metų


text:
spalio dvidešimt devintą dieną Briuselyje.
 Kelt Brüsszelben, a kétezer-tizenharmadik év október havának huszonkilencedik napján.
 Magħmul fi Brussell, fid-disgħa u għoxrin jum ta’ Ottubru tas-sena elfejn u tlettax.
 Gedaan te Brussel, de negenentwintigste oktober tweeduizend dertien.
 Sporządzono w Brukseli dnia dwudziestego dziewiątego października roku dwa tysiące trzynastego.
 Feito em Bruxelas, em vinte e nove de outubro de dois mil e treze.
 Întocmit la Bruxelles la douăzeci și nouă octombrie două mii treisprezece.
 V Bruseli dvadsiateho deviateho októbra dvetisíctrinásť.
 V Bruslju, dne devetindvajsetega oktobra leta dva tisoč trinajst.
 Tehty Brysselissä kahdentenakymmenentenäyhdeksäntenä päivänä lokakuuta vuonna kaksituhattakolmetoista.
 Som skedde i Bryssel den tjugonionde oktober tjugohundratretton.
 За държавите-членки
 Por los Estados miembros
 Za členské státy
 For medlemsstaterne
 Für die Mitgliedstaaten
 Liikmesriikide nimel
 Για τα κράτη μέλη
 For the Member States
 Pour les États membres
 Za države članice
 Per gli Stati membri
 Dalībvalstu vārdā –
 Valstybių narių vardu
 A tagállamok részéről
 Għall-Istati Membri
 Voor de lidstaten
 W imieniu Państw Członkowskich
 Pelos Estados-Membros
 Pentru statele membre
 Za členské štáty
 Za države članice
 Jäsenvaltioiden puolesta
 För medlemsstaterna
 За Европейския съюз
 Por la Unión Europea
 Za Evropskou unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Za Europsku uniju
 Per l'Unione europea
 Eiropas Savienības vārdā –
 Europos Sajungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 За Република Сан Маρино
 Por la República de San Marino
 Za Republiku San Marino
 For Republikken San Marino
 Für die Republik San Marino
 San Marino Vabariigi nimel
 Για τη Δημοκρατία του Αγίου Mαρίνου
 For the Republic of San Marino
 Pour la République de Saint-Marin
 Za Republiku San Marino
 Per la Repubblica di San Marino
 Sanmarīno Republikas vārdā –
 San Marino Respublikos vardu
 A San Marino Köztársaság részéről
 Għar-Repubblika ta' San Marino
 Voor de Republiek San Marino
 W imieniu Republiki San Marino
 Pela República de São Marino
 Pentru Republica San Marino
 Za Sanmarínsku republiku
 Za Republiko San Marino
 San Marinon tasavallan puolesta
 För Republiken San Marino
 (1) Езиковата версия на хърватски език на Споразумението и декларациите, приложени към него, са публикувани в Официален вестник, специално издание, 2013 г., глава 02, т. 17, стр. 111.


text:
 Важна правна забележка
 |
 21996D0919(07)
 Официален вестник n° L 237 , 19/09/1996 стр. 0046 - 0046 специално чешко издание глава 11 том 02 стр. 56 - 56 специално испанско издание глава 11 том 02 стр. 56 - 56 специално унгарско издание глава 11 том 02 стр. 56 - 56 специално литвийско издание глава 11 том 02 стр. 56 - 56 LV.ES глава 11 том 02 стр. 56 - 56 MT.ES глава 11 том 02 стр. 56 - 56 PL.ES глава 11 том 02 стр. 56 - 56 SK.ES глава 11 том 02 стр. 56 - 56 специално словенско издание глава 11 том 02 стр. 56 - 56
 Решение на Съвместния комитет на ЕИПNo 37/96от 5 юни 1996 годиназа изменение на приложение XX (Околна среда) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейско икономическо пространство, изменено с Протокола за адаптиране на Споразумението за Европейско икономическо пространство, по-нататък наричано "Споразумението", и по-специално член 98 от него,като има предвид, че приложение ХХ към Споразумението е изменено с Решение No 75/95 на Съвместния комитет на ЕИП [1];като има предвид, че Решение 96/13/ЕО на Комисията от 15 декември 1995 г. за създаване на екологичен критерий за предоставянето на общностен екоетикет на боите и лаковете за вътрешно приложение [2] трябва да бъде включено в Споразумението,РЕШИ:Член 1Добавя се следната точка след точка 2дж (Решение 95/533/ЕО на Комисията) от приложение XX към Споразумението:"2дз. 396 D 0013: Решение 96/13/ЕО на Комисията от 15 декември 1995 г. за създаване на екологичен критерий за предоставянето на общностен екоетикет на боите и лаковете за вътрешно приложение (ОВ L 4, 6.1.1996 г., стр. 8)."Член 2Текстовете на Решение 96/13/ЕО на исландски и норвежки език, приложени към съответните езикови версии на настоящото решение, са автентични.Член 3Настоящото решение влиза в сила на 6 юни 1996 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 5 юни 1996 година.За Съвместния комитет на ЕИППредседателP. Benavides[1] ОВ L 57, 7.3.1996 г., стр. 41.[2] ОВ L 4, 6.1.1996 г., стр. 8.--------------------------------------------------


text:
 BG
 Официален вестник на Европейския съюз
 C 202/290
 ПРОТОКОЛ (No 19)
 ОТНОСНО ДОСТИЖЕНИЯТА НА ПРАВОТО ОТ ШЕНГЕН, ВКЛЮЧЕНИ В РАМКИТЕ НА ЕВРОПЕЙСКИЯ СЪЮЗ
 ВИСОКОДОГОВАРЯЩИТЕ СЕ СТРАНИ,
 КАТО ОТБЕЛЯЗВАТ, че споразуменията относно постепенната отмяна на проверките по общите граници, подписани от някои държави-членки на Европейския съюз в Шенген на 14 юни 1985 г. и на 19 юни 1990 г., както и свързаните с тях споразумения и правилата, приети въз основа на тези споразумения, бяха включени в правната рамка на Европейския съюз с Договора от Амстердам от 2 октомври 1997 г.,
 КАТО ЖЕЛАЯТ да запазят достиженията на правото от Шенген във вида, в който се е развило след влизането в сила на Договора от Амстердам, както и да доразвият тези достижения, за да допринесат за постигане на целта да се осигури на гражданите на Съюза пространство на свобода, сигурност и правосъдие без вътрешни граници,
 КАТО ВЗЕМАТ предвид особената позиция на Дания,
 КАТО ВЗЕМАТ ПРЕДВИД факта, че Ирландия и Обединеното кралство Великобритания и Северна Ирландия не участват във всички разпоредби на достиженията на правото от Шенген; че, все пак, следва да бъде създадена разпоредба, с която да бъде предвидена възможността тези държави-членки да приемат други разпоредби от тези достижения на правото изцяло или частично,
 КАТО ПРИЗНАВАТ, че следователно е необходимо да се използват разпоредбите на Договорите, относно засиленото сътрудничество между някои държави-членки,
 КАТО ВЗЕМАТ ПРЕДВИД необходимостта от поддържането на специални отношения с Република Исландия и Кралство Норвегия, тъй като тези две държави, както и скандинавските държави-членки на Европейския съюз, са обвързани с разпоредбите на Северния паспортен съюз,
 СЕ СПОРАЗУМЯХА по следните разпоредби, които са приложени към Договора за Европейския съюз и към Договора за функционирането на Европейския съюз:
 Член 1
 На Кралство Белгия, Република България, Чешката република, Кралство Дания, Федерална република Германия, Република Естония, Република Гърция, Кралство Испания, Френската република, Италианската република, Република Кипър, Република Латвия, Република Литва, Великото херцогство Люксембург, Република Унгария, Република Малта, Кралство Нидерландия, Република Австрия, Република Полша, Португалската република, Румъния, Република Словения, Словашката република, Република Финландия и Кралство Швеция се дава правото да осъществяват засилено сътрудничество помежду си в областите, които се подчиняват на определените от Съвета разпоредби и съставляват достиженията на правото от Шенген. (1) Това сътрудничество се осъществява в правните и институционалните рамки на Европейския съюз и при спазване на съответните разпоредби на Договорите.
 Член 2
 Достиженията на правото от Шенген са приложими спрямо посочените в член 1 държави-членки, без да се засяга действието на член 3 от Акта за присъединяване от 16 април 2003 г. и на член 4 от акта за присъединяване от 25 април 2005 г. (2) Съветът заменя изпълнителния комитет, създаден с Шенгенските споразумения.
 Член 3
 Участието на Дания в приемането на мерки, които представляват развитие на достиженията на правото от Шенген, както и изпълнението на тези мерки и прилагането им по отношение на Дания, се уреждат от съответните разпоредби на Протокола относно позицията на Дания.
 Член 4
 Ирландия и Обединеното кралство Великобритания и Северна Ирландия могат по всяко време да поискат да участват изцяло или частично в разпоредбите на достиженията на


text:
правото от Шенген.
 Съветът приема решение по искането с единодушие на своите членове, посочени в член 1 и на представителя на правителството на заинтересованата държава.
 Член 5
 1. Предложенията и инициативите за доразвиване на достиженията на правото от Шенген се подчиняват на съответните разпоредби на Договорите.
 В този контекст, когато Ирландия или Обединеното кралство не са нотифицирали писмено Съвета в разумен срок, че едната или другата държава желае да участва, предвиденото в член 329 от Договора за функционирането на Европейския съюз разрешение се счита за дадено на посочените в член 1 държави-членки и на Ирландия или на Обединеното кралство, когато някоя от двете държави пожелае да участва в съответните области на сътрудничество.
 2. Когато се счита, че Ирландия или Обединеното кралство са подали нотификация в изпълнение на решение по член 4, едната или другата държава може въпреки това да нотифицира писмено Съвета в тримесечен срок, че не желае да участва в такова предложение или инициатива. В този случай Ирландия или Обединеното кралство не участват в тяхното приемане. Считано от втората нотификация, процедурата по приемане на мярката за доразвиване на достиженията на правото от Шенген, се спира до приключване на предвидената в параграфи 3 или 4 процедура или докато нотификацията не бъде оттеглена в който и да е момент по време на тази процедура.
 3. За държавата-членка, направила посочената в параграф 2 нотификация, всяко решение, взето от Съвета на основание член 4, престава да се прилага от датата на влизане в сила на предложената мярка, до степента, която Съветът счете за необходима и при условията, които се определят с решение на Съвета с квалифицирано мнозинство по предложение на Комисията. Това решение се взема в съответствие със следните критерии: Съветът се стреми да осигури във възможно най-голяма степен участието на заинтересованите държави-членки, без сериозно да засяга практическото действие на различни части от достиженията на правото на Шенген и съблюдавайки тяхната съгласуваност. Комисията внася своето предложение възможно най-бързо след предвидената в параграф 2 нотификация. След като се събере, ако е необходимо, на две последователни заседания, Съветът действа в срок от четири месеца след предложението на Комисията.
 4. Ако до края на периода от четири месеца Съветът не е приел решение, държава-членка може да поиска въпросът да бъде отнесен незабавно до Европейския съвет. В този случай на следващото си заседание Европейският съвет действа с квалифицирано мнозинство по предложение на Комисията в съответствие с предвидените в параграф 3 критерии.
 5. Ако до края на процедурата, предвидена в параграфи 3 или 4, Съветът или съответно Европейският съвет не е приел решение, спирането на процедурата на приемане на мярката за доразвиване на достиженията на правото от Шенген, се прекратява. Ако същата мярка впоследствие бъде приета, всяко решение, взето от Съвета на основание член 4, престава да се прилага към съответната държава-членка от датата на влизане в сила на тази мярка, до степента и при условията, определени от Комисията, освен ако преди приемането на мярката същата държава-членка не оттегли нотификацията си по параграф 2. Комисията действа най-късно до датата на това приемане. При вземане на решението си Комисията


text:
съблюдава посочените в параграф 3 критерии.
 Член 6
 Република Исландия и Кралство Норвегия се считат за обвързани с прилагането на достиженията на правото от Шенген и тяхното по-нататъшно развитие. За тази цел се предвиждат подходящи процедури в споразумение сключено между тези държави и Съвета, който действа с единодушие на неговите членове, посочени в член 1. Такова споразумение включва разпоредби относно приноса на Исландия и Норвегия, що се отнася до финансовите последици, произтичащи от прилагането на настоящия протокол.
 Съветът, с единодушие, сключва отделно споразумение с Исландия и Норвегия, за установяване на правата и задълженията между Ирландия и Обединеното кралство Великобритания и Северна Ирландия, от една страна, и Исландия и Норвегия от друга, в областите на прилагането на достиженията на правото от Шенген спрямо тези държави.
 Член 7
 За целите на преговорите за приемане на нови държави-членки към Европейския съюз, достиженията на правото от Шенген и последващите актове в неговите рамки, които се приемат от институциите, се считат за достижения на правото, които трябва да бъдат приети изцяло от всички страни-кандидатки за присъединяване.
 (1) Съгласно Акта за присъединяване от 9 декември 2011 г., Република Хърватия стана член на Европейския съюз считано от тази дата.
 (2) Настоящата разпоредба се прилага без да се засяга член 4 от Акта за присъединяване от 9 декември 2011 г.


text:
 Важна правна забележка
 |
 21994D0330(01)
 Официален вестник n° L 085 , 30/03/1994 стр. 0060 - 0063 специално финландско издание: глава 2 том 14 стр. 0003 специално шведско издание: глава 2 том 14 стр. 0003 специално чешко издание глава 11 том 01 стр. 3 - 6 специално испанско издание глава 11 том 01 стр. 3 - 6 специално унгарско издание глава 11 том 01 стр. 3 - 6 специално литвийско издание глава 11 том 01 стр. 3 - 6 LV.ES глава 11 том 01 стр. 3 - 6 MT.ES глава 11 том 01 стр. 3 - 6 PL.ES глава 11 том 01 стр. 3 - 6 SK.ES глава 11 том 01 стр. 3 - 6 специално словенско издание глава 11 том 01 стр. 3 - 6
 Решение на Съвместния комитет на ЕИПNo 1/94от 8 февруари 1994 годинаотносно приемане на процедурни правила на Съвместния комитет на ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 92, параграф 3 от него,РЕШИ:Член 11. Договарящите се страни определят своите представители в Съвместния комитет на ЕИП. Член на Съвместния комитет на ЕИП, който е възпрепятстван да присъства на заседание, може да уреди да бъде представляван.2. Представителите на договарящите се страни могат да бъдат придружавани от служители, които ги подпомагат. Броят на тези служители може да се определи от Съвместния комитет на ЕИП.3. Представител на надзорния орган на Европейската асоциация за свободна търговия (ЕАСТ) се поканва да участва в заседания на Съвместния комитет на ЕИП като наблюдател. Съвместният комитет на ЕИП може независимо от това да реши да заседава в отсъствието на представител на надзорния орган на ЕАСТ.За участие в заседанията на Съвместния комитет на ЕИП като наблюдател се кани представител на Европейската инвестиционна банка съгласно член 6 от протокол 38 от споразумението.Съвместният комитет на ЕИП може да реши да допусне други лица на заседанията си като наблюдатели.4. Заседанията на Съвместния комитет на ЕИП не са публични, освен ако комитетът не реши друго.Член 2Искане за заседание от договаряща се страна се отправя до председателя. Председателят свиква заседание на Съвместния комитет на ЕИП без отлагане, при спешни обстоятелства в рамките на пет дни от получаването на искането за заседание, освен ако е договорено друго с договарящата страна, отправила искането.Член 31. Председателят съставя предварителен дневен ред за всяко заседание. Поканата за заседанието и предварителния дневен ред се изпращат на адресите, посочени в член 12 не по-късно от седем дни преди заседанието. Предварителният дневен ред се придружава от всички необходими работни документи.2. Срокът, посочен в параграф 1, не се прилага по отношение на спешни заседания, насрочени съгласно член 2.3. Дневният ред се приема от Съвместния комитет на ЕИП в началото на всяко заседание. Съвместният комитет на ЕИП може да реши да включи в дневния ред точка, която отсъства от предварителния дневен ред. Точка, за която е поискано свикване на заседание съгласно член 2, присъства в дневния ред.Член 4По отношение на спешни въпроси и при съгласие на договарящите се страни решения


text: могат да се вземат чрез писмена процедура.Член 51. Проектопротоколите от всяко заседание на Съвместния комитет на ЕИП се съставят до три дни, под отговорност на председателя.2. Протоколите по правило посочват за всяка точка от дневния ред:- документите, предоставени на Съвместния комитет на ЕИП,- становища, чието вписване е поискано от договаряща се страна,- взетите решения, становищата, по които има съгласие, или заключенията, постигнати от Съвместния комитет на ЕИП.3. Текстовете на приетите от Съвместния комитет на ЕИП решения се прилагат към протоколите.4. Проектопротоколите се предоставят на Съвместния комитет на ЕИП за одобрение.5. Одобрените протоколи се подписват от председателстващия при одобрението, както и от двамата секретари, и се изпращат на адресите, посочени в член 12.Член 61. Решения на Съвместния комитет на ЕИП за изменение на приложения или протоколи към споразумението се приемат на езиците на споразумението. Тези решения са еднакво автентични на всеки от тези езици.2. Текстовете на актовете на Общността, които следва да се интегрират в приложенията към споразумението съгласно член 102, параграф 1, са еднакво автентични на датски, нидерландски, английски, френски, немски, гръцки, италиански, португалски и испански език, както са публикувани в Официален вестник на Европейските общности. Те се изготвят на фински, исландски, норвежки и шведски език, и тяхната автентичност се удостоверява от Съвместния комитет на ЕИП заедно със съответните решения, посочени в параграф 1.Член 7Решения, приети от Съвместния комитет на ЕИП, се подписват от председателстващия в момента на тяхното приемане, както и от двама секретари на Съвместния комитет на ЕИП.Член 81. Решенията на Съвместния комитет на ЕИП се озаглавяват "Решение",което се последва от сериен номер, датата на тяхното приемане и указание за предмета на решението.2. Решенията се разделят на членове.3. Всяко решение започва с преамбюл и завършва с думите "Съставено на ... (дата)", като датата е тази, на която е прието решението от Съвместния комитет на ЕИП.4. Без да се накърняват процедурите, предвидени в член 103 от споразумението, решенията съдържат датата на тяхното влизане в сила.Член 9Решения на Съвместния комитет на ЕИП за изменение на приложение или протокол 47 към споразумението се вземат поотделно за всеки самостоятелен акт на Общността, който следва да се включи в споразумението, освен ако не е договорено друго.Член 10Копия от всички решения се изпращат от председателя на адресатите, посочени в член 12.Член 111. Решения на Съвместния комитет на ЕИП за изменение на приложения или протоколи към споразумението се публикуват на датски, нидерландски, английски, френски, немски, гръцки, италиански, португалски и испански език в раздела ЕИП на Официален вестник на Европейските общности, и на фински, исландски, норвежки и шведски език в притурката ЕИП към него.2. Съвместният комитет на ЕИП решава дали да публикува други решения.Член 121. Всички съобщения от председателя съгласно настоящите правила се адресират до Комисията на ЕО, постоянните представителства на държавите-членки към Европейските общности.2. Кореспонденцията за Съвместния комитет на ЕИП се адресира до председателя му.Член 131. По време на процеса на информиране и консултация Комисията на ЕО изпраща съответната информация до страните — членки на ЕАСТ.2. Заинтересованите страни — членки на ЕАСТ, уведомяват останалите Договарящи се страни в Съвместния комитет на ЕИП възможно най-скоро след


text: получаването на всяко предложение, както е посочено в члeн 99, параграф 2 от споразумението, в случай че процедурата съгласно член 103 от него е вероятно да се прилага относно нов законодателен акт.Член 14Общността незабавно изпраща на държавите членки на ЕАСТ окончателните текстове на всеки законодателен акт, приет от Общността по въпрос, уреден от споразумението и отправя молба към председателя да включи този акт в дневния ред на следващото заседание на Съвместния комитет на ЕИП с оглед включването му в споразумението. Датата на това заседание се счита за датата на предаване за разглеждане от Съвместния комитет на ЕИП по смисъла на член 102, параграф 4 от споразумението.Член 151. Съвместният комитет на ЕИП се подпомага от пет постоянни подкомитета, които отговарят за следните въпроси:а) свободно движение на стоки, конкуренция, държавна помощ, държавни монополи от търговски характер, интелектуална собственост и държавни поръчки;б) свободно движение на капитали и услуги;в) свободно движение на хора;г) странични и хоризонтални политики като научни изследвания и развитие, социална политика, околна среда, статистика, образование, защита на потребителя, малки и средни предприятия, туризъм, аудио-визуален сектор и гражданска защита;д) правни и институционални въпроси.2. Подкомитетите, посочени в параграф 1, изготвят решенията, които следва да се приемат от Съвместния комитет на ЕИП. Те извършват и други задачи, делегирани им от Съвместния комитет на ЕИП.3. Консултациите се извършват в рамките на тези подкомитети, освен ако Договаряща се страна не поиска консултация в рамките на Съвместния комитет на ЕИП.4. Подкомитетите докладват на Съвместния комитет на ЕИП.Член 161. Подкомитетите се състоят от представители на договарящите се страни.2. Подкомитетите се председателстват като се редуват всеки шест месеца от представител на Комисията на ЕО и от представител на една от страните — членки на ЕАСТ.Член 171. Съвместния комитет на ЕИП може да реши да създаде работни групи по конкретни задачи. Работната група докладва на подкомитета, посочен в член 15, параграф 1, към който е определена от Съвместния комитет на ЕИП.2. Член 16 се прилага mutatis mutandis.Член 18Всички секретарски функции на Съвместния комитет на ЕИП, подкомитетите и работните групи попадат в задълженията на председателстващия.Член 19Служител на Комисията на ЕО и служител, определен от страните — членки на ЕАСТ, действат съвместно като секретари на Съвместния комитет на ЕИП. Те се назначават с решение на Съвместния комитет на ЕИП.Член 20Без да се накърняват други приложими разпоредби, по отношение разискванията на Съвместния комитет на ЕИП, на подкомитетите му и работните групи важи задължението за професионална тайна, с изключение на случаите, когато Съвместният комитет на ЕИП реши друго.Член 211. Съвместният комитет на ЕИП одобрява годишния отчет, предвиден в член 94, параграф 4 от споразумението преди 1 юли всяка година.2. Годишният отчет се изготвя при редуване от Комисията на ЕО и от страните — членки на ЕАСТ. Той се представя на Съвместния комитет на ЕИП преди 1 април.3. Годишният отчет се публикува.Член 22Списък с решения на Съда на Европейските общности и на Съда на ЕАСТ, които са изпратени на Съвместния комитет на ЕИП съгласно член 105, параграф 2 от споразумението се изпращат на адресатите, посочени в член 12, заедно с поканата и предварителния дневен ред


text: за следващото заседание на Съвместния комитет на ЕИП. Този списък се прилага с информативна цел към протокола от заседанието.Член 23При възникване на спор относно тълкуването или прилагането на споразумението, за дата на предаване за разглеждане от Съвместния комитет на ЕИП, съгласно първото изречение на параграф 3 от член 111, и първото изречение на параграф 4 от член 111 се счита датата на заседанието на Съвместния комитет на ЕИП, когато спорът е включен за първи път в дневния ред по инициатива на Общността или на държава — членка на ЕАСТ.Член 241. Преди края на 1994 г. Съвместният комитет на ЕИП определя седем души, които се включват в списъка на арбитрите, предвиден в протокол 33 към споразумението.2. Списъкът с арбитрите подлежи на преразглеждане на всеки три години.Член 25Решението поражда действие в деня на приемането му.Член 26Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 8 февруари 1994 година.За Съвместния комитет на ЕИППредседателN. Van Der Pas--------------------------------------------------


text:
 Важна правна забележка
 |
 22005A0803(01)
 Официален вестник n° L 202 , 03/08/2005 стр. 0040 - 0043 Официален вестник n° L 164 , 16/06/2006 стр. 0372 - 0375
 20050725Споразумениемежду Европейския съюз и Република Чили относно участието на Република Чили във военната операция на Европейския съюз по управление на кризата в Босна и Херцеговина (операция ALTHEA)ЕВРОПЕЙСКИЯТ СЪЮЗ,от една страна, иРЕПУБЛИКА ЧИЛИ,от друга страна,по-нататък наричани "страните",КАТО ВЗЕХА ПРЕДВИД:- приемането на Резолюция No 1575 (2004) на Съвета за сигурност на ООН от 22 ноември 2004 г. относно изграждането на EUFOR,- приемането от Съвета на Европейския съюз на Съвместно действие 2004/570/ОВППС oт 12 юли 2004 г. относно военната операция на Европейския съюз в Босна и Херцеговина [1],- поканата към Република Чили да участва в командваната от ЕС операция,- успешното приключване на процеса на сформиране на военните части и препоръките на командващия европейската операция и на Военния комитет на ЕС да се постигне съгласие относно участието на сили на Република Чили в командвана- Решение BiH/1/2004 на Комитета по политика и сигурност oт 21 септември 2004 г. [2] за приемане участието на Република Чили в командваната от ЕС военна операция за Босна и Херцеговина,- Решение BiH 3/2004 на Комитета по политика и сигурност oт 29 септември 2004 г. относно създаването на Комитет на участниците във военната операция на ЕС за Босна и Херцеговина [3],СЕ СПОРАЗУМЯХА, КАКТО СЛЕДВА:Член 1Участие в операцията1. Република Чили се асоциира със Съвместно действие 2004/570/ОВППС от 12 юли 2004 г. относно военната операция на ЕС в Босна и Херцеговина, както и с всяко съвместно действие или решение, с което Съветът на Европейския съюз реши да разшири военната операция на ЕС за управление на кризата, в съответствие с разпоредбите на настоящото споразумение и необходимите мерки по прилагане.2. Участието на Република Чили във военната операция, ръководена от ЕС по управление на кризата, не нарушава изискването за автономност на ЕС при вземането на решения.3. Република Чили гарантира, че нейните сили и личен състав, които ще участват във военната операция, ръководена от ЕС по управление на кризата, приемат своята мисия в съответствие със:- Съвместно действие 2004/570/ОВППС и евентуални последващи изменения,- оперативния план,- мерките за изпълнение.4. Силите и членовете на персонала, които са командировани за операцията от Република Чили, следва да изпълняват задълженията си и да се ръководят в поведението си единствено от интересите на военната операция, провеждана под командването на ЕС за управление на криза, без да се засягат разпоредбите на член 4, параграф 1.5. Република Чили следва да информира командващия операцията на ЕС в съответния срок, в случай че има някаква промяна на нейното участие в операцията.Член 2Статус на силите, участващи в операцията1. Статусът на силите и членовете на персонала от Република Чили, участващи в операцията на ЕС по управление на военната криза, се определя в съответствие с разпоредбите, предвидени в параграф 12 от Резолюция 1575 (2004) на Съветът за сигурност на ООН oт 22 ноември 2004 г.2. Статусът на силите и членовете на персонала, командировани в щабквартирата, или командните структури, намиращи се извън Босна и Херцеговина, се управлява от договореностите между заинтересованата щабквартира и командните


text: структури и Република Чили.3. Без да се засягат разпоредбите за статуса на силите, посочени в параграф 1, Република Чили упражнява юрисдикция върху своите сили и персонал, участващи във военната операция на ЕС по управление на кризата.4. Република Чили отговаря за всякакви искове, свързани с участието ѝ във военната операция на ЕС за управление на кризата, от и спрямо нейните сили и персонал. Република Чили отговаря за предприемането на всякакви действия, особено законови или дисциплинарни, спрямо своите сили и персонал, съобразно своите закони и разпоредби.5. Република Чили се задължава да направи декларация във връзка с отказване от правото на претенции срещу държавите, участващи във военната операция на ЕС за управление на кризи, както и да стори същото, когато подписва настоящото споразумение.6. Европейският съюз се задължава да направи декларация във връзка с отказване от правото на претенции по отношение на участието на Република Чили във военната операция на ЕС за управление на кризи, както и да стори същото, когато подписва настоящото споразумение.Член 3Класифицирана информация1. Република Чили предприема необходимите мерки, за да гарантира защитата на класифицирана информация на ЕС в съответствие с регламентите за сигурност на Съвета на Европейския съюз, съдържащи се в Решение 2001/264/ЕО на Съвета от 19 март 2001 г. [4], и в съответствие с допълнителните разпореждания на компетентни органи, включително командващия операцията на ЕС.2. Ако ЕС и Република Чили са сключили споразумение относно процедурите за сигурност при обмен на класифицирана информация, разпоредбите на подобно споразумение се прилагат в контекста на военната операция на ЕС по управление на кризата.Член 4Субординация на командването1. Всички сили и персонал, които участват във военната операция на ЕС по управление на криза, остават под пълното командване на своите национални власти.2. Националните власти прехвърлят операционното и стратегическото командване и/или контрол на своите сили и персонал върху командващия операцията на ЕС. Командващият операцията на ЕС има правомощия да делегира своите права.3. Република Чили има същите права и задължения по отношение на ежедневното управление на операцията, както и участващите в нея държави-членки на ЕС.4. Командващият операцията на ЕС би могъл, след консултации с Република Чили, във всеки един момент и по всяко време да поиска изтегляне на силите на Република Чили от операцията.5. Република Чили назначава висш военен представител, който да представлява нейния военен контингент в операцията на Европейския съюз по управление на военната криза. Този висш военен представител провежда консултации с командващия силите на ЕС по всички въпроси, касаещи операцията, и носи отговорности за дисциплината на контингента през цялото време, докато се провежда операцията.Член 5Финансови аспекти1. Република Чили поема всички разходи, свързани с участието ѝ в операцията, освен ако тези разходи не са предмет на общо финансиране, както е предвидено в законовите инструменти, упоменати в член 1, параграф 1 от настоящото споразумение, както и в Решение 2004/197/ОВППС на Съвета oт 23 февруари 2004 г. за създаване на механизъм за администриране на общите разходи на операции на Европейския съюз с военни или отбранителни последици [5].2. В случай на смърт, увреждане, загуба или щета на физически и юридически лица от държавата, в която се провежда операцията, при установена отговорност Република


text: Чили заплаща обезщетение според условията, предвидени в разпоредбите за статуса на силите, ако има такова, както е посочено в член 2, параграф 1 от настоящото споразумение.Член 6Договорености по прилагане на споразумениетоВсякакви технически и административни договорености, необходими за изпълнението на настоящото споразумение, се сключват между генералния секретар на Съвета/върховния представител за общата външна политика и политиката на сигурност и съответния орган на Република Чили.Член 7Неспазване на задълженияВ случай че една от страните не се съобрази със своите задължения, постановени в предходните членове, другата страна има право да прекрати настоящото споразумение с едномесечно предизвестие.Член 8Уреждане на споровеВсякакви спорове, възникнали от тълкуването или прилагането на настоящото споразумение, следва да се разрешават с дипломатически средства между двете страни.Член 9Влизане в сила1. Настоящото споразумение влиза в сила на първия ден от първия месец след като страните се нотифицират взаимно относно приключването на вътрешните процедури, необходими за тази цел.2. Настоящото споразумение остава в сила за срока на участие на Република Чили в операцията.Съставено в Брюксел на 25 юли 2005 година на английски език, в четири екземпляра.За Европейския съюз+++++ TIFF +++++За Република Чили+++++ TIFF +++++[1] ОВ L 252, 28.7.2004 г., стр. 10.[2] ОВ L 324, 27.10.2004 г., стр. 20.[3] ОВ L 325, 28.10.2004 г., стр. 64. Решение, изменено с Решение BiH/5/2004 (ОВ L 357, 2.12.2004 г., стр. 39).[4] ОВ L 101, 11.4.2001 г., стр. 1. Решение, изменено с Решение 2004/194/ЕО (ОВ L 63, 28.2.2004 г., стр. 48).[5] ОВ L 63, 28.2.2004 г., стр. 68.--------------------------------------------------20050725ДЕКЛАРАЦИИсъгласно член 2, параграфи 5 и 6 от споразумениетоДекларация на държавите-членки на ЕС:"В приложение към Съвместно действие 2004/570/ОВППС на ЕС от 12 юли 2004 г. относно военната операция на Европейския съюз в Босна и Херцеговина държавите-членки на ЕС полагат усилия, доколкото вътрешните им законодателства позволяват това, по възможност да не предявяват искове срещу Република Чили за увреждане, смърт на техен персонал, щети или загуба на притежавано от тях имущество и използвано от операцията на ЕС за управление на кризата, ако това увреждане, смърт, щета или загуба:- е причинено от персонал на Република Чили по време на изпълнение на служебните му задължения във връзка с операцията на ЕС за управление на кризата, освен в случай на сериозна небрежност или умишлено увреждане, или- е възникнало от използването на имущество, принадлежащо на Република Чили, при условие че имуществото е използвано във връзка с операцията и с изключение на случаите на сериозна небрежност или умишлено увреждане от страна на персонал на Република Чили, ползващ това имущество."Декларация на Република Чили:"В приложение към Съвместно действие 2004/570/ОВППС на ЕС от 12 юли 2004 г. относно военната операция на Европейския съюз в Босна и Херцеговина Република Чили полага усилия, доколкото вътрешното законодателство позволява това, по възможност да не предявява искове срещу някоя от държавите, участващи във военната операция на ЕС за управление на кризата, за увреждане, смърт на персонала на Република Чили, щети или загуба на притежавано от нея имущество и използвано от операцията на ЕС за управление на кризата, ако това увреждане, смърт, щета или загуба:- е причинено от персонал по време на изпълнение на служебните му задължения във връзка с


text: операцията на ЕС за управление на кризата, освен в случай на сериозна небрежност или умишлено увреждане, или- е възникнало от използването на имущество, принадлежащо на държави, участващи в операцията на ЕС за управление на кризата, при условие че имуществото е използвано във връзка с операцията и с изключение на случаите на сериозна небрежност или умишлено увреждане от страна на персонала на операцията на ЕС за управление на кризата, ползващ това имущество."--------------------------------------------------


text:
 19/ 11
 BG
 Официален вестник на Европейския съюз
 297
 42001A1121(01)
 C 326/2
 ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
 ПРОТОКОЛ,
 съставен от Съвета в съответствие с член 34 от Договора за Европейски съюз, към Конвенцията за взаимопомощ по наказателноправни въпроси между държавите–членки на Европейския съюз
 ВИСОКОДОГОВАРЯЩИТЕ СТРАНИ по настоящия протокол, държави–членки на Европейския съюз,
 КАТО СЕ ПОЗОВАВАТ на Акта на Съвета от 16 октомври 2001 г. за изготвяне на Протокола към Конвенцията за взаимопомощ по наказателноправни въпроси между държавите–членки на Европейския съюз,
 КАТО ПРИЗНАВАТ заключенията, приети на Европейския съвет, проведен в Тамперe на 15 и 16 октомври 1999 г., и необходимостта от тяхното незабавно приложение, за да се постигне пространство на свобода, сигурност и правосъдие,
 КАТО ИМАТ ПРЕДВИД препоръките, дадени от експертите при представянето на докладите с взаимни оценки, базирани на Съвместно действие 97/827/JHA на Съвета от 5 декември 1997 г. за създаване на механизъм за оценяване на приложението и изпълнението на национално равнище на международни начинания в борбата срещу организираната престъпност (1),
 УБЕДЕНИ, че има нужда от допълнителни мерки в областта на взаимопомощта по наказателноправни въпроси с цел воденето на борбата срещу престъпността, в това число особено организираната престъпност, прането на пари и финансовите престъпления,
 СЕ СПОРАЗУМЯХА ЗА СЛЕДНИТЕ РАЗПОРЕДБИ, които се прилагат към и представляват неделима част от Конвенцията за взаимопомощ по наказателноправни въпроси между държавите-членки на Европейския съюз от 29 май 2000 г. (2), оттук нататък наричана „Конвенция за взаимопомощ от 2000 г.“:
 Член 1
 Молба за информация за банкови сметки
 1. Всяка държава-членка, съгласно условията, определени в настоящия член, предприема мерките, необходими за да се установи в отговор на молба, изпратена от друга държава-членка, дали дадено физическо или юридическо лице, което е обект на криминално разследване, притежава или контролира една или повече сметки от какъвто и да е характер в банка, намираща се на нейна територия, и ако е така, да предостави подробна информация за установените сметки.
 В информацията се включват и сметките, за които лицето, което е обект на разследването, притежава пълномощно, когато това бъде поискано и доколкото такава информация може да бъде осигурена в приемлив срок.
 2. Задължението, предвидено в настоящия член се прилага само дотолкова, доколкото информацията е на разположение на банката, където е открита сметката.
 3. Задължението, предвидено в настоящия член се прилага само ако разследването се отнася до:
 —
 престъпление, което се наказва с наказание лишаване от свобода или заповед за задържане за максималния период, който е най-малко четири години в молещата държава и най-малко две години в замолената държава, или
 —
 престъпление, посочено в член 2 от Конвенцията за създаване на Европейска полицейска служба (Конвенция за Европол) от 1995 г., или в приложението към тази Конвенция, както е последно изменена, или
 —
 престъпление, посочено в Конвенцията за защитата на финансовите интереси на Европейските Общности от 1995 г., Протокола от 1996 г., приложен към нея, или Вторият протокол от 1997, приложен към нея, доколкото такова престъпление може да не е предмет на Конвенцията за Европол.
 4. Органът, който отправя молбата, в молбата:
 —
 посочва защо счита, че поисканата информация е вероятно да


text:
бъде от съществена важност за разследването на престъплението,
 —
 посочва на какви основания са изградени предположенията му, че сметката е открита в някоя от банките в замолената държава-членка и кои банки може да са замесени, доколкото е възможно да се определи това.
 —
 включва всякаква налична информация, която може да улесни изпълнението на молбата.
 5. Държавите-членки могат да направят изпълнението на дадено молба в съответствие с настоящия член зависимо от същите условия, каквито се прилагат от тяхна страна по отношение на молби за извършване на обиск и конфискация.
 6. Съгласно член 34, параграф 2, буква в) от Договора за Европейски съюз, Съветът може да реши да разшири обхвата на параграф 3.
 Член 2
 Молби за информация за банкови транзакции
 1. По молба на молещата държава замолената държава предоставя подробна информация за конкретни банкови сметки и банкови операции, които са извършени през определен период през една или повече сметки, посочени в молбата, включително подробностите за всички сметки, от които и до които се извършват банковите операции.
 2. Задължението, предвидено в настоящия член, се прилага само дотолкова, доколкото информацията е на разположение на банката, в която е открита сметката.
 3. Молещата държава-членка посочва в молбата си причината да счита, че поисканата информация е релевантна за разследването на престъплението.
 4. Държавите-членки могат да направят изпълнението на дадена молба в съответствие с този член зависимо от същите условия, каквито се прилагат от тяхна страна по отношение на молби за извършване на обиск и конфискация.
 Член 3
 Молби за наблюдение на банкови транзакции
 1. Всяка държава-членка се задължава да гарантира, че при молба за това от страна на друга държава-членка тя е в състояние да извършва наблюдение за определен период от време на банковите операции, които се извършват през една или повече сметки, посочени в молбата, и да предадат на молещата държава-членка резултатите от това наблюдение.
 2. Молещата държава-членка посочва в молбата си причината да счита, че поисканата информация е релевантна за разследването на престъплението.
 3. Решението за наблюдение се взима във всеки отделен случай от компетентните органи на замолената държава-членка при стриктно спазване на националното право на тази държава-членка.
 4. Практическите подробности, отнасящи се до наблюдението, се договарят между компетентните органи на молещата и на замолената държава-членка.
 Член 4
 Поверителност
 Всяка държава-членка взема необходимите мерки да гарантира банките да не разкриват на съответния клиент на банката или на трети лица, че на молещата държава се предоставя информация в съответствие с членове 1, 2 и 3, както и да не разкриват на тези лица, че се извършва разследване.
 Член 5
 Задължение за информиране
 Ако в хода на изпълнение на молба за взаимопомощ компетентният орган на замолената държава-членка сметне, че може да е целесъобразно да предприеме разследвания, които първоначално не са били предвидени, или които не е можело да бъдат конкретизирани в момента на подаване на молбата, то този орган незабавно информира за това компетентния орган от молещата страна, за да му даде възможност да предприеме по-нататъшни действия.
 Член 6
 Допълнителни молби за взаимопомощ
 1. Когато компетентният орган на молещата държава-членка отправи молба за взаимопомощ, което


text:
е в допълнение към предходна молба, то от него не се изисква повторно да предоставя информация, която вече е предоставена в първоначалната молба. Допълнителната молба съдържа информацията, която е необходима за установяване на първоначалната молба.
 2. Когато в съответствие с действащите разпоредби компетентният орган, който е отправил молба за взаимопомощ, взима участие в изпълнението на молбата в замолената държава-членка, той може, докато пребивава в замолената държава-членка и без да се накърнява член 6, параграф 3 от Конвенцията за взаимопомощ от 2000 г., да отправи допълнителна молба директно към компетентния орган.
 Член 7
 Банкова тайна
 Държава-членка не може да се позовава на банковата тайна като основание да отказва каквото и да е съдействие по отношение на молба за взаимопомощ от страна на друга държава-членка.
 Член 8
 Финансови престъпления
 1. Не може да се отказва взаимопомощ единствено въз основа на факта, че молбата се отнася до престъпление, което замолената държава-членка смята за финансово престъпление.
 2. Ако една държава-членка е поставила изпълнението на молба за претърсване и отнемане, под условието, че престъплението, което е предизвикало молбата, е наказуемо и съгласно нейните закони, то това условие следва да е изпълнено по отношение на престъпленията, посочени в параграф 1, ако престъплението съответства на престъпление от същия характер съгласно нейните закони.
 Молбата не може да бъде отказана въз основа на факта, че законите на замолената държава-членка не налагат същия вид данък или налог, или че не съдържат същите разпоредби за данъци, налози, мита и валутен обмен като в законите на молещата държава-членка.
 3. С настоящия протокол се отменя член 50 от Конвенцията за прилагане на Шенгенското споразумението.
 Член 9
 Политически престъпления
 1. По смисъла на правната взаимопомощ между държавите-членки никое престъпление не може да се разглежда от замолената държава-членка като политическо престъпление, като престъпление, свързано с политическо престъпление, или като престъпление по политически подбуди.
 2. Всяка държава-членка, когато предоставя нотификацията по член 13, параграф 2, може да декларира, че ще прилага параграф 1 само по отношение на:
 а)
 престъпленията по членове 1 и 2 от Европейската конвенция за борба с тероризма от 27 януари 1977 г., и
 б)
 престъпления в условията на заговор или съучастие, отговарящи на описанието за поведение, посочено в член 3, параграф 4 от Конвенцията от 27 септември 1996 г., отнасяща се до екстрадицията между държавите — членки на Европейския съюз, за извършване на едно или няколко от престъпленията, посочени в членове 1 и 2 от Европейската конвенция за борба с тероризма.
 3. Резервите по член 13 от Европейската конвенция за борба с тероризма не се прилага за правната взаимопомощ между държавите-членки.
 Член 10
 Препращане на откази до Съвета и участие на Евроюст
 1. Ако дадена молба бъде отхвърлена въз основа на:
 —
 член 2, буква б) от Европейската конвенция за взаимопомощ или член 22, параграф 2, буква б) от Договора на Бенелюкс, или
 —
 член 51 от Конвенцията за прилагане на Шенгенското споразумение или член 5 от Европейската конвенция за взаимопомощ, или
 —
 член 1, параграф 5 или член 2, параграф 4 от настоящия протокол,
 и молещата държава-членка поддържа своята молба, а


text:
не може да се намери решение, замолената държава-членка препраща с информативна цел до Съвета мотивирания си отказ на молбата, с възможна цел да се направи оценка на функционирането на съдебно сътрудничество между държавите-членки.
 2. След като бъде създаден Евроюст, компетентните органи на молещата държава-членка могат да докладват до него за всички проблеми, които възникват по отношение на изпълнението на молба във връзка с разпоредбите по параграф 1, с цел да се намери възможно практическо решение в съответствие с разпоредбите, постановени в инструмента за създаване на Евроюст.
 Член 11
 Резерви
 По отношение на настоящия протокол не могат да се правят никакви резерви, различни от онези, които са предвидени в член 9, параграф 2.
 Член 12
 Териториално приложение
 Прилагането на настоящия протокол поражда действие в Гибралтар, когато Конвенцията за взаимопомощ от 2000 г., влезе в сила за Гибралтар, в съответствие с член 26 от тази конвенция.
 Член 13
 Влизане в сила
 1. Настоящият протокол подлежи на приемане от държавите-членки в съответствие с техните конституционни изисквания.
 2. Държавите-членки нотифицират генералния секретар на Съвета на Европейския съюз за приключването на конституционните процедури за приемането на настоящия протокол.
 3. Настоящият протокол влиза в сила в осемте засегнати държави-членки деветдесет дни след изпращането на нотификацията, посочена в параграф 2, от държавата, която е членка на Европейския съюз по време на приемането от страна на Съвета на Акта за съставяна на настоящия протокол, и която е осмата поред, която изпълнява това формално изискване. Ако въпреки това Конвенцията за взаимопомощ от 2000 г. не е влязла в сила до тази дата, настоящият протокол влиза в сила на датата, в която влиза в сила тази конвенция.
 4. Всяка нотификация от държава-членка, направена след влизането в сила на настоящия протокол съгласно параграф 3, има за резултат, че деветдесет дни след такава нотификация, настоящият протокол влиза в сила между държавата-членка, направила нотификацията, и държавите-членки, за които настоящият протокол вече е влязъл в сила.
 5. До влизането в сила на настоящия протокол съгласно параграф 3, всяка държава-членка може при предаване на нотификацията по параграф 2 или във всеки един момент след това да декларира, че ще прилага настоящия протокол в отношенията си с държавите-членки, които са направили същата декларация. Тези декларации пораждат действие деветдесет дни след датата на тяхното депозиране.
 6. Независимо от параграфи 3—5, влизането в сила или прилагането на настоящия протокол не пораждат действие в отношенията между които и да е две държави-членки преди влизането в сила или прилагането на Конвенцията за взаимопомощ от 2000 г. между тези две държави-членки.
 7. Настоящият протокол се прилага за взаимопомощ, започнала след датата, на която той влиза в сила, или се прилага съгласно параграф 5 между засегнатите държави-членки.
 Член 14
 Присъединяващи се държави
 1. Настоящият протокол е отворен за присъединяване от всяка държава, която стане членка на Европейския съюз и която се присъедини към Конвенцията за взаимопомощ от 2000 г.
 2. Текстът на настоящия протокол на езика на присъединяващата се държава, който е съставен от Съвета на Европейския съюз, е автентичен.
 3. Инструментите по присъединяване се депозират при депозитара.
 4. Настоящият протокол влиза


text:
в сила по отношение на всяка държава, която се присъедини към него, деветдесет дни след депозирането на нейните инструменти по присъединяване или на датата на влизане в сила на настоящия протокол, в случай че към момента на изтичане на този срок той все още не е влязъл в сила.
 5. В случай че към момента на депозиране на своите инструменти по присъединяване настоящият протокол все още не е в сила, за присъединяващите се държави-членки се прилага член 13, параграф 5.
 6. Независимо от параграфи 4 и 5, влизането в сила или прилагането на настоящия протокол по отношение на присъединяващата се държава не поражда действие преди влизането в сила или прилагането на Конвенцията за взаимопомощ от 2000 г. по отношение на тази държава.
 Член 15
 Позиция на Исландия и Норвегия
 Член 8 въвежда мерките за изменение или основани на разпоредбите по приложение А към Споразумението между Съвета на Европейския съюз и Република Исландия и Кралство Норвегия за асоцииране на тези две държави при приемането, прилагането и развитие на достиженията на правото от Шенген (3) (оттук нататък наричано „Споразумението за асоцииране“).
 Член 16
 Влизане в сила за Исландия и Норвегия
 1. Без да се засяга член 8 от Споразумението за асоцииране, разпоредбата по член 15 влиза в сила за Исландия и Норвегия деветдесет дни след като Съветът и Комисията получат информацията по член 8, параграф 2 от Споразумението за асоцииране, отнасяща се до изпълнението на конституционните им изисквания, за взаимоотношенията на тези две държави с всички държави-членки, за които настоящият протокол вече е влязъл в сила съгласно член 13, параграф 3 или 4.
 2. Влизането в сила на настоящия протокол за дадена държава-членка след датата на влизане в сила за Исландия и Норвегия на разпоредбата по член 15 прави тази разпоредба приложима и за взаимоотношенията на тази държава-членка с Исландия и Норвегия.
 3. Разпоредбата по член 15 в никакъв случай не е задължителна за Исландия и Норвегия преди разпоредбите, посочени в член 2, параграф 1 от Конвенцията за взаимопомощ от 2000 г., да влязат в сила по отношение на тези две държави.
 4. Без да се засягат параграфи 1, 2 и 3, разпоредбата по член 15 влиза в сила за Исландия и Норвегия не по-късно от датата на влизане в сила на настоящия протокол за петнадесетата държава, която е членка на Европейския съюз в момента на приемане на Акта за съставяне на настоящия протокол, от страна на Съвета.
 Член 17
 Депозитар
 Генералният секретар на Съвета на Европейския съюз е депозитар на настоящия протокол.
 Депозитарът публикува в Официален вестник на Европейските общности информация за хода на приемането и присъединяването, декларациите, както и всяка друга нотификация, която се отнася до настоящия протокол.
 В ПОТВЪРЖДЕНИЕ НА КОЕТО упълномощените представители поставиха собственоръчен подпис под настоящата конвенция.
 Съставено в Люксембург на 16 октомври 2001 г. в един екземпляр на английски, гръцки, датски, ирландски, испански, италиански, немски, нидерландски, португалски, фински, френски и шведски език, като всички текстове са еднакво автентични, като оригиналът се депозира в архивите на генералния секретариат на Съвета на Европейския съюз. Генералният секретар изпраща заверено


text:
копие до всяка държава-членка.
 Pour le gouvernement du Royaume de Belgique
 Voor de Regering van het Koninkrijk België
 Für die Regierung des Königreichs Belgien
 For regeringen for Kongeriget Danmark
 Für die Regierung der Bundesrepublik Deutschland
 Για την κυβέρνηση της Ελληνικής Δημοκρατίας
 Por el Gobierno del Reino de España
 Pour le gouvernement de la République française
 Thar ceann Rialtas na hÉireann
 For the Government of Ireland
 Per il governo della Repubblica italiana
 Pour le gouvernement du Grand-Duché de Luxembourg
 Voor de Regering van het Koninkrijk der Nederlanden
 Für die Regierung der Republik Österreich
 Pelo Governo da República Portuguesa
 Suomen hallituksen puolesta
 På finska regeringens vägnar
 På svenska regeringens vägnar
 For the Government of the United Kingdom of Great Britain and Northern Ireland
 (1) ОВ L 344, 15.12.1997 г., стр. 7.
 (2) ОВ C 197, 12.7.2000 г., стр. 3.
 (3) ОВ L 176, 10.7.1999 г., стр. 36.


text:
 Важна правна забележка
 |
 22003D0091
 Официален вестник n° L 272 , 23/10/2003 стр. 0027 - 0027 специално чешко издание глава 11 том 08 стр. 354 - 354 специално испанско издание глава 11 том 08 стр. 354 - 354 специално унгарско издание глава 11 том 08 стр. 354 - 354 специално литвийско издание глава 11 том 08 стр. 354 - 354 LV.ES глава 11 том 08 стр. 354 - 354 MT.ES глава 11 том 08 стр. 354 - 354 PL.ES глава 11 том 08 стр. 354 - 354 SK.ES глава 11 том 08 стр. 354 - 354 специално словенско издание глава 11 том 08 стр. 354 - 354
 Решение на Съвместния комитет на ЕИПNo 91/2003от 11 юли 2003 годиназа изменение на приложение XIII (Транспорт) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейско икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение XIII към споразумението беше изменено с Решение No 81/2003 на Съвместния комитет на ЕИП от 20 юни 2003 г. [1].(2) Регламент (ЕО) No 980/2002 на Комисията от 4 юни 2002 г. за изменение на Регламент (ЕО) No 2082/2000 за приемане на стандарти Евроконтрол [2], трябва да бъде включен в споразумението.(3) Регламент (ЕО) No 980/2002 на Комисията не се прилага по отношение на Ирландия,РЕШИ:Член 1Във второто тире на точка 66в (Директива 93/65/ЕИО на Съвета) от приложение XIII към споразумението се добавя следното:"както е изменен с:- 32000 R 0980: Регламент (ЕО) No 980/2002 на Комисията от 4 юни 2002 г. (ОВ L 150, 8.6.2002 г., стр. 38)."Член 2Текстовете на Регламент (ЕО) No 980/2002 на норвежки език се публикуват в притурката за ЕИП към Официален вестник на Европейския съюз и имат еднаква сила.Член 3Настоящото решение влиза в сила на 12 юли 2003 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 11 юли 2003 година.За Съвместния комитет на ЕИППредседателN. v. Liechtenstein[1] ОВ L 257, 9.10.2003 г., стр. 33.[2] ОВ L 150, 8.6.2002 г., стр. 38.[***] Не са посочени конституционни изисквания.--------------------------------------------------


text:
 25.9.2008
 BG
 Официален вестник на Европейския съюз
 L 257/47
 РЕШЕНИЕ НА СЪВМЕСТНИЯ КОМИТЕТ НА ЕИП
 No 78/2008
 от 6 юни 2008 година
 за изменение на Протокол 31 към Споразумението за ЕИП относно сътрудничеството в специфични области извън четирите свободи
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално членове 86 и 98 от него,
 като има предвид, че:
 (1)
 Протокол 31 към Споразумението бе изменен с Решение на Съвместния комитет на ЕИП No 23/2005 от 8 февруари 2005 г. (1).
 (2)
 Уместно е да се разшири сътрудничеството между договарящите се страни по Споразумението, като се добави Решение 2007/875/ЕО на Комисията от 18 декември 2007 г. за изменение на Решение No 2119/98/ЕО на Европейския парламент и на Съвета и Решение 2000/96/ЕО по отношение на заразните болести, изброени в посочените решения (2).
 (3)
 Следователно протокол 31 към Споразумението следва да бъде изменен, за да се създаде възможност за разширяване на сътрудничеството,
 РЕШИ:
 Член 1
 В член 16, параграф 1, второ тире (Решение No 2119/98/ЕО на Европейския парламент и на Съвета) от Протокол 31 към Споразумението се поставя запетая и се добавя следният текст:
 „изменено със:
 —
 32007 D 0875: Решение 2007/875/ЕО на Комисията от 18 декември 2007 г. (ОВ L 344, 28.12.2007 г., стр. 48).“
 Член 2
 Настоящото решение влиза в сила в деня след внасянето на последната нотификация до Съвместния комитет на ЕИП съгласно член 103, параграф 1 от Споразумението (3).
 Член 3
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 6 юни 2008 година.
 За Съвместния комитет на ЕИП
 Председател
 Alan SEATTER
 (1) ОВ L 161, 23.6.2005 г., стр. 52.
 (2) ОВ L 344, 28.12.2007 г., стр. 48.
 (3) Без отбелязани конституционни изисквания.